CELEX: 62017CN0064
Language: bg
Date: 2017-02-07 00:00:00
Title: Дело C-64/17: Преюдициално запитване от Tribunal da Relação do Porto (Португалия), постъпило на 7 февруари 2017 г. — Saey Home & Garden NV/SA/Lusavouga-Máquinas e Acessórios Industriais SA

10.4.2017   
            
            
               BG
            
            
               Официален вестник на Европейския съюз
            
            
               C 112/28
            
         Преюдициално запитване от Tribunal da Relação do Porto (Португалия), постъпило на 7 февруари 2017 г. — Saey Home & Garden NV/SA/Lusavouga-Máquinas e Acessórios Industriais SA
   (Дело C-64/17)
   (2017/C 112/38)
   Език на производството: португалски
   
      Запитваща юрисдикция
   
   Tribunal da Relação do Porto
   
      Страни в главното производство
   
   
      Жалбоподател: Saey Home & Garden NV/SA [ответник на първа инстанция]
   
      Ответник: Lusavouga-Máquinas e Acessórios Industriais SA [ищец на първа инстанция]
   
      Преюдициални въпроси
   
   
               1)
            
            
               Следва ли искът да бъде предявен пред белгийски съд съгласно основното правило на член 4, параграф 1 от Регламент № 1215/2012 (1), тъй като Белгия е страната, в която се намира управлението на ответника?
            
         
               2)
            
            
               Следва ли искът да бъде предявен пред португалски съд съгласно член 7, параграф 1, букви а) и в) от Регламент № 1215/2012 (по силата на член 5, параграф 1 от същия регламент), тъй като се отнася до правоотношения, породени от договор за дистрибуция и произтичащите от договора взаимни задължения е трябвало да бъдат изпълнени в Португалия?
            
         
               3)
            
            
               Следва ли искът да бъде предявен пред испански съд съгласно член 7, параграф 1, букви а) и в) от Регламент № 1215/2012 (по силата на член 5, параграф 1 от същия регламент), тъй като се отнася до правоотношения, породени от договор за дистрибуция и произтичащите от договора взаимни задължения е трябвало да бъдат изпълнени в Испания?
            
         
               4)
            
            
               Следва ли искът да бъде предявен пред португалски съд съгласно член 7, параграф 1, буква а) и буква б), първо тире от Регламент 1215/2012 (по силата на член 5, параграф 1 от същия регламент), тъй като се отнася до правоотношения, породени от рамков договор за дистрибуция, който в отношенията между ищеца и ответника се подразделя на множество договори за покупко-продажба и всички продадени стоки е трябвало да бъдат доставени в Португалия, където фактически са доставени на 21 януари 2014 г.?
            
         
               5)
            
            
               Следва ли искът да бъде предявен пред белгийски съд съгласно член 7, параграф 1, буква а) и буква б), първо тире от Регламент № 1215/2012 (по силата на член 5, параграф 1 от същия регламент), тъй като се отнася до правоотношения, породени от рамков договор за дистрибуция, който в отношенията между ищеца и ответника се подразделя на множество договори за покупко-продажба и всички продадени стоки са доставени от ответника на ищеца в Белгия?
            
         
               6)
            
            
               6. Следва ли искът да бъде предявен пред испански съд съгласно член 7, параграф 1, буква а) и буква б), първо тире от Регламент № 1215/2012 (по силата на член 5, параграф 1 от същия регламент), тъй като се отнася до правоотношения, породени от рамков договор за дистрибуция, който в отношенията между ищеца и ответника се подразделя на множество договори за покупко-продажба, като всички продадени стоки са предназначени да бъдат доставени в Испания и се отнасят до сделки, осъществени в Испания?
            
         
               7)
            
            
               Следва ли искът да бъде предявен пред португалски съд съгласно член 7, параграф 1, буква а) и буква б), второ тире от Регламент № 1215/2012 (по силата на член 5, параграф 1 от същия регламент), тъй като се отнася до правоотношения, породени от рамков договор за дистрибуция, който в отношенията между ищеца и ответника се изразява в предоставяне на услуги от ищеца в полза на ответника, като ищецът осъществява сделки, от които ответникът косвено има интерес?
            
         
               8)
            
            
               Следва ли искът да бъде предявен пред испански съд съгласно член 7, параграф 1, буква а) и буква б), второ тире от Регламент № 1215/2012 (по силата на член 5, параграф 1 от същия регламент), тъй като се отнася до правоотношения, породени от рамков договор за дистрибуция, който в отношенията между ищеца и ответника се изразява в предоставяне на услуги от ищеца в полза на ответника, като ищецът осъществява сделки, от които ответникът косвено има интерес посредством дейност, осъществявана в Испания?
            
         
               9)
            
            
               Следва ли искът да бъде предявен пред португалски съд съгласно член 7, параграф 5 от Регламент № 1215/2012 (по силата на член 5, параграф 1 от същия регламент), тъй като се отнася до правоотношения, породени от договор за дистрибуция и спорът между ищеца и ответника следва да се приравни на спор между принципал (т.е. „упълномощител“) и представител, намиращ се в Португалия?
            
         
               10)
            
            
               Следва ли искът да бъде предявен пред испански съд съгласно член 7, параграф 5 от Регламент № 1215/2012 (по силата на член 5, параграф 1 от същия регламент), тъй като се отнася до правоотношения, породени от договор за дистрибуция и спорът между ищеца и ответника следва да се приравни на спор между принципал (т.е. „упълномощител“) и представител, който следва да се приеме за установен в Испания, тъй като именно в тази страна представителят ще изпълнява договорните си задължения?
            
         
               11)
            
            
               Следва ли искът да бъде предявен пред белгийски съд, по-точно съд на Kortrijk съгласно член 25, параграф 1 от Регламент № 1215/2012 (по силата на член 5, параграф 1 от същия регламент), като се има предвид, че в точка 20 от общите условия, уреждащи всички продажби на ответника към ищеца, страните договарят подсъдност писмено и напълно валидно по отношение на белгийското законодателство, че „any dispute of any nature wathsoever shall be the exclusive jurisdiction of the courts of Kortrijk“(всички спорове, независимо от техния характер, са подсъдни само на съдилищата в Kortrijk)?
            
         
               12)
            
            
               В съответствие с разпоредбите на глава II, раздели 2—7 от Регламент № 1215/2012 (по силата на член 5, параграф 1 от същия регламент), следва ли искът да бъде предявен пред португалски съд, тъй като основните елементи на привръзка на договорното правоотношение между ищеца и ответника се отнасят до територията и правния ред на Португалия?
            
         
               13)
            
            
               В съответствие с разпоредбите на глава II, раздели 2—7 от Регламент № 1215/2012 (по силата на член 5, параграф 1 от същия регламент), следва ли искът да бъде предявен пред португалски съд, тъй като основните елементи на привръзка на договорното правоотношение между ищеца и ответника се отнасят до територията и правния ред на Испания?
            
         
      (1)  Регламент (ЕС) № 1215/2012 на Европейския парламент и Съвета от 12 декември 2012 година относно компетентността, признаването и изпълнението на съдебни решения по граждански и търговски дела (ОВ 2012, L 351, стр. 1)